शीर्षक: मीरा कुमार बनीं पहली महिला स्पीकर\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
मीरा कुमार दलित समुदाय से हैं और वे पूर्व उप प्रधानमंत्री जगजीवन राम की बेटी हैं.

स्पीकर के पद पर निर्वाचन के लिए लाए गए प्रस्ताव को सत्ता पक्ष और विपक्ष के सदस्यों ने ध्वनि मत से पारित कर दिया.


प्रधानमंत्री मनमोहन सिंह और भारतीय जनता पार्टी (भाजपा) के नेता लाल कृष्ण आडवाणी मीरा कुमार को स्पीकर की कुर्सी तक छोड़ कर
                  आए.
               

उन्हें कुछ दिन पहले ही मनमोहन सिंह सरकार में कैबिनेट मंत्री बनाया गया था लेकिन स्पीकर पद की पेशकश के बाद उन्होंने मंत्री पद
                  से रविवार को इस्तीफ़ा दे दिया था.
               

मीरा कुमार का चयन सर्वसम्मति से हुआ है. उनके लिए दाखिल किए गए नामांकन पर्चों पर कांग्रेस अध्यक्ष सोनिया गांधी से लेकर लाल
                  कृष्ण आडवाणी, शरद पवार समेत कई नेताओं ने हस्ताक्षर किए थे.
               

स्पीकर पद के लिए नामांकन भरने की समयसीमा समाप्त होने तक केवल मीरा कुमार ने ही पर्चे दाखिल किए थे. 

राजनीति में प्रवेश




मीरा कुमार ने 70 के दशक में भारतीय विदेश सेवा में नौकरी की और  कई देशों में नियुक्त रहीं.

वे भारत-मॉरिशस संयुक्त आयोग की सदस्य भी रह चुकी हैं और ब्रिटेन में भारतीय उच्चायोग में भी काम कर चुकी हैं.

राजनीति में उनका प्रवेश 80 के दशक में हुआ. 1985 में वे पहली बार बिजनौर से संसद में चुन कर आईं. 

1990 में वे कांग्रेस पार्टी की कार्यकारिणी समिति की सदस्य और अखिल भारतीय कांग्रेस समिति की महासचिव भी चुनी गईं.

1996 में वे दूसरी बार सांसद बनीं और तीसरी पारी उन्होंने 1998 में शुरु की. 2004 में बिहार के सासाराम से लोक सभा के लिए उनका
                  चयन हुआ.
               

2004 में यूपीए सरकार में उन्हें सामाजिक न्याय मंत्रालय में मंत्री बनाया गया था. इस बार वे पाँचवीं बार संसद के लिए चुनी गई
                  हैं. 
               

मीरा कुमार ने स्पीकर पद के लिए चुने जाने को ऐतिहासिक घड़ी बताया है.

टीकाकारों का कहना है कि मीरा कुमार को लोक सभा का स्पीकर बनाने से कांग्रेस को फ़ायदा मिलेगा क्योंकि वो ख़ुद को महिला और दलित
                  समर्थक के रूप में दिखा सकेगी.